جمهور باشقانی رجب طیب اردوغان عرب یاریم آداسیندا قطرله باغلی یاشانان گرگینلیه حل یول‌لاری تاپماق مقصدیله باشلادیغی تلفون دیپلوماسی‌سینی دونن ده داوام ائتدیردی.
پرزیدنت منبع  لریندن وئریلن معلوماتا گؤره، اردوغان بو چرچیوه‌ده فرانسا پرزیدنتی امانوئل ماکرون، اندونزی پرزیدنتی جوکو ویدودو، بحرین کرا‌لی حمد بن عیسی آل‌خلیفه، اردن کرا‌لی 2-جی عبدالله، لبنان باش ناظیری  سعدحریری و مالزی باش ناظیری نجیب تون رزاق ایله تلفون دانیشیق‌لاری آپاردی.
جمهور باشقانی اردوغان تلفون گؤروش‌لرینده بولگه ده کی مسئله‌لرین دیالوگ و دیپلوماسی یولو ایله حل ائدیلمه‌سی‌نین واجیب‌لیگینی خاطیرلاتدی، تورکیه‌نین گرگینلیگین آزالدیلماسی اوچون هر نوع کمکی ائتمه‌یه حاضر اولدوغونو بیلدیردی.
جمهور باشقانی اردوغان بیر گون اول ده بو مسئله ایله باغلی قطر امیری شیخ تمیم بن حمد آل ثانی، روسیا  پرزیدنتی ولادیمیر پوتین، کویت امیری شیخ صباح احمد جابر الصباح و سعودی عربیستانی کرا‌لی سلمان بن عبدالعزیز ایله گؤروشموشدو.
